BG
C 229/30
Официален вестник на Европейския съюз
14.6.2022 г.
Месото „Arnaki Limnou“ се продава прясно в следните варианти: — цял труп; — половин труп; — разфасовки по тегло. 3.3.
Фуражи (само за продукти от животински произход) и суровини (само за преработени продукти) Агнетата са родени между края на ноември и края на февруари и се хранят основно с майчино мляко, като бозаят в продължение на 45—60 дни.
В края на този период агнетата привикват към консумацията на груб фураж, като се използват фуражи за адаптиране, състоящи се от груби храни като сено от зърнени и бобови култури, произведени в района.
След отбиването обикновено има период от 1 до 2 месеца през пролетта, когато агнетата се извеждат да пасат от местната растителност заедно с възрастните овце.
Популацията на овцете, отглеждани в Лимнос и Агиос Ефстратиос („овце от Лимнос“), е повлияна в ограничена степен от породите Mytilini (или Lesvos) и Chios.
Храненето на възрастните овце до голяма степен се състои от свободна паша на пасищата в конкретния географски район.
Хранителният режим на овцете включва и допълнителни смеси, които обикновено съдържат продукти, получени от зърнени култури, бобови растения, слама от зърнени култури (предимно твърда пшеница), детелина и маслодайни продукти, произвеждани предимно в определения географски район, както и витамини и микроелементи. 3.4.
Специфични етапи на производството, които трябва да бъдат осъществени в определения географски район Наименованието „Arnaki Limnou“ може да се използва единствено и изключително за агнета, които са родени, отгледани и заклани в рамките на определения район.
Това включва обезкръвяване и одиране.
Овцете, от които са родени агнетата, също са родени и отгледани в определения географски район. 3.5.
Специфични правила за рязане, настъргване, опаковане и др. на продукта, за който се отнася регистрираното наименование — 3.6.
Специфични правила за етикетиране на продукта, за който се отнася регистрираното наименование В допълнение към изискванията за етикетиране, определени в националното законодателство и законодателството на ЕС, независимо от начина, по който месото „Arnaki Limnou“ се предлага за продажба (цял труп, половин труп или разфасовки), то се обозначава със следното специално лого:
Логото трябва да се придружава от кодов номер, идентифициращ животното и стопанството, от което произхожда кланичният труп, както и датата на клане.
Кодовият номер се състои от: — цифров код, съответстващ на стопанството, от което произхождат животните; — идентификационен код на живото животно, съответстващ на кланичния труп; — датата на клане.